Ruotsinpyhtää

Ruotsinpyhtää estas eksa komunumo de Finnlando en provinco Uusimaa sur strando de Finna golfo. La plejo el ĝia areo estis ligita al Lovisa en la komenco de la jaro 2010. La aliaj partoj estis samtempe ligitaj al Pyhtää. La komunumo Ruotsinpyhtää estis dulingva (finna kaj sveda).

Ruotsinpyhtää apartenis al Pyhtää ĝis 1743. Kiam en 1743 Svedio perdis parton el Pyhtää al Rusio, el Pyhtää tiun parton, kiun Svedio ne perdis, oni komencis nomi Ruotsinpyhtää, "Pyhtää de Svedio" aŭ "Svenska Pyttis". La sveda nomo estis tamen ŝanĝita al Strömfors en 1817.